

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ

ԼՈՌՈՒ ՄԱՐԶ

ԼԵՐՄՈՆՏՈՎՈ ՀԱՄԱՅՆՔԻ

2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ

 Լերմոնտովո համայնքի 2026-2028  թվականի  ՄԺԾԾ-ն կազմվել է հիմք ընդունելով համայնքի 2023-2027 թվականների զարգացման ծրագրի գերակայությունները, ՀՀ կառավարության ծրագրերի առաջնահերթ ուղղությունները, որոնք արտացոլվում են ՀՀ ֆինանսների նախարարության կողմից մշակված համայնքների առաջիկա տարվա բյուջետային հայտերի կազմման պարտադիր և խորհրդատվական մեթոդական ցուցումներում և ուղեցույցներում, և որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:
Համայնքի բյուջեի կառուցվածքը տեղական ինքնակառավարման մարմինների կողմից  իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրումները իրականացվում են յուրաքանչյուր մասերի համար առանձին: Համայնքի ՄԺԾԾ պլանավորումն իրականացվել է համեմատական մեթոդով, որի ժամանակ հիմնվել ենք վերջին երեք տարիների ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Այն պլանավորված է նպաստելու համար  համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։

Լերմոնտովո համայնքի 2026-2028 թվականների ծախսերի պլանավորման հիմքում, դրված են այն հիմնախնդիրները, որոնց լուծման առաջնահերթությունները ամրագրված են համայնքի զարգացման տեսլականում: Լերմոնտովո խոշորացված համայնքի հնգամյա զարգացման ծրագրի տեսլականն է ստեղծել կայուն, համաչափ զարգացող տնտեսություն։

Համայնքի զարգացման ռազմավարության իրականացման ընթացքում տեղական ինքնակառավարման մարմնի դերակատարության ակտիվության բարձրացում և մարդկային կապիտալի կառավարման հմտությունների բարելավում: